**Lokal grunnordning, framlegg til mal**

Reglar for fastsetting av Lokal grunnordning finst i Allmenne føresegner for Ordning for hovudgudsteneste / Alminnelige bestemmelser for Ordning for hovedgudstjenesten punkt C (pkt 51-67).

Ein bør ha minst to faste hovudgudstenester: høgmesse og familiegudsteneste som kyrkjelyden kan bli vant med. Hovudgudstenesta har fire delar: I. Samling, II. Ordet, III. Nattverd, IV. Sending, og nokre element skal være med i alle hovudgudstenester (pkt 59).

I ei Lokal grunnordning skal det gå fram kva som er fast, og kva som er variabelt (pkt 60).

Lokal grunnordning kan innehalde vedtak om praktiske forhold (pkt 67):

* Bruken av kyrkjerommet før, under og etter gudstenesta
* Bruk av medliturgar og eventuell bruk av liturgiske kler for ikkje-vigsla medliturgar
* Bruk av prosesjonar, prosesjonskors og prosesjonslys
* Retningsliner for privat fotografering og lyd- og bildeopptak under gudstenesta
* Andre faste rutinar ut frå lokalt særpreg og lokale behov

Reglar for fastsetjing av Lokal grunnordning finst i Allmenne føresegner for Ordning for hovudgudsteneste punkt C (pkt 51-67). s 256:

**Soknerådet må særskilt ta stilling til følgjande:**

1. **Liturgisk musikk (Kyrie – Gloria – Sanctus – Agnus Dei)**

Normalt brukar ein allmennserie  1 –  2 –  3

Kyrkjelyden brukar serien for fastetida  ~~Ja~~     **Nei**

Kyrkjelyden brukar serien for festtida ~~Ja~~  **Nei**

**Normal bruk: Allmenn serie 2.**

**Fastetid og festtid: Kyrkjelyden nyttar ikkje seriane for fastetida og festtida.**

1. **Bruk av prosesjonar (Inngang. Evangelieprosesjon. Utgang)**

**Inngangs- og utgangsprosesjon ved høve. Normalt ikkje evangelieprosesjon.**

1. **Informasjon (1 Førebuing) eller kunngjeringar (16) Korleis gjer vi det?**

**Desse tre plassane vert nytta til kunngjering og informasjon i gudstenesta i Meland:**

**a) Før / i starten av gudstenesta,** sjåpunkt 1.

**b) Før takkoffer / nattverd,** pkt. 17.

**c) Til avslutning,** pkt. 26.

1. **Samlingsbøn. Ta stilling til kva samlingsbøn som normalt skal brukast.**

**Medliturg vel ei av dei tre bønene som er teke inn i grunnordninga.**

1. **Syndsvedkjenning. Ta stilling til plassering (som ledd 5 eller ledd 17) og alternativ.**

**Ny plassering etter samlingsbøn, normalt alternativ a).**

1. **Dagens bøn. Ta stilling til om dagens bøn normalt skal brukast.**

**«Dagens bøn» vert ikkje brukt, i samsvar med noverande ordning i Meland.**

1. **Dåp. Ta stilling til bruk av medliturgar, dåpslys, fadervår. Alle kyrkjelydar må ha kapasitet til dåp for dei som bur i soknet, ein må avgjera om det skal skje berre i hovudgudstenesta (og eventuelt kor mange) eller også i eigne dåpsgudstenester for å ha kapasitet til alle.**

**Medliturgar les nokre av dåpstekstane, dåpslys vert tent av kyrkjetenar, og Fadervår vert lest etter dåp berre når det ikkje er nattverd i gudstenesta.**

**Normalt skjer dåp i hovudgudstenesta, men eigne dåpsgudstenester kan førekome.**

1. **Halleluja-omkved. Ta stilling til kva halleluja-omkved som normalt skal brukast.**

**Innleiing med hallelujaomkvede eller eit salmevers med hallelujaomkvede.** **Hallelujaomkvedet kan bli teke oppatt etter evangelielesinga.**

1. **Truvedkjenning. Ta stilling til om den nikenske truvedkjenninga skal erstatta den apostoliske på enkelte dagar, og om truvedkjenninga normalt skal lesast eller syngast.**

**Normalt vert den apostoliske truvedkjenninga nytta og lest av kyrkjelyden.**

**På høgtidsdagar nyttar ein Nicenum, som også vert lest.**

1. **Forbøn/kyrkjelydssvar. Ta stilling til kva forbønsmodell som normalt vert brukt, og kva kyrkjelydssvar ein normalt brukar, og variasjonar i kyrkjeåret (t.d. litani i fastetida).**

**Kyrkjelyden vil utarbeide ei ny, lokalt forankra forbøn.**

**Kyrkjelydssvar: Same som i dag, «Herre vår Gud, høyr oss når vi bed.»**

**Litaniet med Fastekollekten vert nytta i Fastetida.**

1. **Kyrkjelyden sitt takkoffer. Ta stilling til plassering og tilrettelegging. Ta stilling til om kyrkjelyden skal delta på siste setning i bøna etter takkofferet/førebuinga til måltidet.**

**Takkoffer vert normalt teke opp rett etter forbøna, sjå pkt.18.**

**Takkofferet samlast normalt inn i kyrkjebenkane og ved bankterminal / elektronisk.**

**Kyrkjelyden deltek ikkje på siste setning i bøna.**

1. **Dekking av bordet. Ta evt. stilling til frambering og dekking av bordet.**

**Elementa ligg normalt på altaret før gudstenesta startar.**

1. **Fadervår. Ta stilling til kva versjon som skal brukast og om fadervår normalt skal lesast eller syngast.**

**Ny «Vår Far». Denne vert normalt sunge under nattverd og lest andre plassar.**

1. **Fredshelsing. Ta stilling til om kyrkjelyden helser kvarandre med handtrykk etter fredshelsing når smitteverntilhøva opnar for det.**

**Liturgen kan opne for fredshelsing før «Du Guds lam».**

1. **Utdeling. Ta stilling til utdelingsform (det normale bør vera med særkalk, jfr pkt 35) type brød, vin og kva utdelingsord som skal brukast.**

**Normalordning kan vere både knefall med særkalkar og intinksjon i midtgangen.**

**Ein nyttar glutenfritt brød og raud alkoholfri vin.**

**Utdelingsorda er «Kristi kropp, gjeven for deg.» «Kristi blod, gjeve for deg.»**

1. **Etter utdelinga: Ta stilling til om liturgen seier heile tilseiingsordet, eller om kyrkjelyden les med på siste del.**

**Liturgen seier heile tilseiingsordet.**

1. **Avslutninga av måltidet. Ta stilling til om liturgen les takkebøna aleine, eller om alle les høgt siste setning der det opnar for dette.**

**Liturgen seier heile takkebøna.**

1. **Retningsliner for hovudgudstenester i årsplanen**

**Meland sokn har hovudgudsteneste dei fleste sundagene i året.**

**I tillegg er det Sundagsåpent, ei alternativ liturgi, ca. kvar femte sundag.**

**Det er også kveldsgudstenester i tillegg til hovudgudstenesta ein gong i månaden.**

**Det er gudstenester på dei fleste andre særskilte dagane i året, som Skjærtorsdag, Langfredag, 2. påskedag og 2. juledag, 1. nyttårsdag, 17. mai og Helgetorsdag m.fl. Unntak kan førekome, t.d. rett før jul.**